《采葛谣辰阳道中作》
明代·黄衷

采葛荒山中，泥深葛根短。茅茨四子母，我腹讵得满。

罢丞摄令印，窥我肉可脔。似闻府公慈，欲诉宁尽款。

采葛采葛春不雨，去年不雨食葛苦。食葛苦，命敢辞，只怕丞来葛了时。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。